SPSU ขอหยุดการซื้อขาย
SPSUขอตลาดหลักทรัพย์หยุดการซื้อขาย
12 ก.ค. 2553

SPSUขอตลาดหลักทรัพย์หยุดการซื้อขาย 
นายสมจิตต์ ชัยชนะลาภ กรรมการ บริษัท เอส.พี.ซูซูกิ (SPSU)  ได้แจ้งต่อตลาดหลักทรัพย์ว่า บริษัท อยู่ระหว่างการพิจารณาเปลี่ยนแปลงโครงสร้างการลงทุนของบริษัท ซึ่งอาจจะมีผลกระทบอย่างมีสาระสำคัญต่อฐานะของบริษัท ในวันศุกร์ที่ 9 ก.ค. 2553 และวันจันทร์ที่ 12 ก.ค. 2553 ได้มีการซื้อขายผิดปกติทั้งราคาและมูลค่าการซื้อขาย บริษัทจึงขอให้ตลาดหลักทรัพย์แห่งประเทศไทยหยุดทำการซื้อขายหุ้นชั่วคราว ตั้งแต่ช่วงบ่ายของการซื้อขายในวันจันทร์ที่ 12 ก.ค. 2553 จนถึงวันศุกร์ที่ 16 ก.ค. 2553 เวลา 12.30 น.บริษัทจะแจ้งให้ตลาดหลักทรัพย์แห่งประเทศไทยทราบต่อไป
ตลาดหลักทรัพย์จึงหยุดพักการซื้อขายหลักทรัพย์ของSPSUเป็นการชั่วคราวตามที่บริษัทขอมา ทั้งนี้ตั้งแต่การซื้อขายภาคบ่ายของวันที่ 12 ก.ค. 2553 จนถึงวันที่ 16 ก.ค. 2553 เวลา 12.30 น.หรือจนกว่าSPSUจะได้ชี้แจงหรือเปิดเผยสารสนเทศสำคัญดังกล่าวมายังตลาดหลักทรัพย์